Roerende oomblik toe olifant haar dogter ná 12 jaar sienFoto: Halle-dieretuin/Facebook ŉ Foto wys die roerende oomblik toe ŉ ouma-olifant haar dogter vir die eerste keer ná 12 jaar sien. Die reünie het by ŉ dieretuin in Halle, Duitsland, plaasgevind toe die 39-jarige Pori van Berlyn na dié dieretuin geskuif is, berig die Daily Mail. Die foto wys hoe Pori en haar dogter met hul slurpe mekaar groet. Volgens die plaaslike nuuswebwerf Bild het Pori vir die eerste keer ná 12 jaar weer haar dogter, die 19-jarige Tana, gesien. Pori het ook haar kleindogters Tamika (4) en Elani (1) ontmoet. Olifante is ŉ matriargale groep waar die koeie lewenslank ma’s bly. Bulle verlaat gewoonlik die trop om ŉ maat te gaan soek. Die Halle-dieretuin het roerende foto’s gedeel waar Pori weer haar familie sien. Sy sal aanvanklik in ŉ afsonderlike hok aangehou word en die geleentheid gebied word om weer haar dogter te leer ken. Pori is in 1981 in Zimbabwe gebore. Sy is in 1983 na Duitsland geskuif. PORI IST DA!Heute Nachmittag ist die afrikanische Elefantenkuh Pori (39 Jahre) wohlbehalten aus Berlin bei uns… Posted by Zoo Halle on Thursday, August 20, 2020